آلمان اوتوموبیللریندکی امیسیون ایسکاندا‌لی یاییلیر ...
دونیا اوتوموبیل بازاریندا دا اهمیت‌لی بیر پایا صاحب اولان آلمان اوتوموبیل سکتورونون مشهور فیرما‌لاری، سون دؤورده خصوصیله دیزل واسطه‌لرین اگزوز امیسیون تست‌لرینده دگرلری اولدوغون‌دان داها آشاغی گؤسترن حیله‌لی بیر پروقرام قوللانمالارییلا گوندمه گلمه‌یه باشلادی.
ایلک امیسیون ایسکاندا‌لی، بونیه‌سینده فولکس واگون، آئودی، پورشه، بنتلئی، لامبورگینی، سات و اسکودا مارکا‌لاری اولان فولکس واگون قروپوندا باش وئردی. قروپ، دیزل ماشینلارداکی اگزوز امیسیون تستی ایسکاندا‌لی سببیله اوزون مدت گوندمی مشغول ائتدی.
آمریکا اطراف قوروما آژانسی (EPA) مسئول‌لاری، سپتامبر 2015-جی ایلده، آلمان اوتوموبیل اوره‌تیچیسی فلوکس واگون بو اؤلکه‌ده ساتیلان بعضی واسطه‌لرینده یانلیش بیر پروقراملا ایشلنمیش امیسیون تست‌لرینده مانیپولیاسیون ائدیلدیگینی و بو شکیلده چئوره‌نین 40 قات داها چوخ کیرلتیلدیغینی آچیقلادی.
فولوس واگون حیاتا کئچیریلن ایچ سوروشدورمادا، 10 اوست سویه ایدارچی‌نین ایشینه سون وئریلدی.
اوپل‌ین ده بعضی مودل‌لرینده اگزوز تست‌لرینی سهو گؤسترن بیر پروقرام ایستیفاده ائتدیگی اورتایا چیخدی.
بو ایل ایسه آلمانیا نقلیات ناظیری آلکساندر دوبریندت، آئودی‌نین بعضی دیزل موتورلو ماشینلارین اگزوز امیسیون تست‌لری اثناسیندا نتیجه‌لری یانیلدیجی پروقرام ایستیفاده ائتدیگینی سؤیله‌دی.
مونیخ ساوچیلیغی دا حیله‌گرلیک و یانیلدیجی رکلام شوبهه‌سیله شیرکته سوروشدورما باشلاتدی.
سون اولا‌راق، مرسدس-بنز و اسمارت مارکا‌لارینی بونیه‌سینده ساخلایان دایملر آگ، بیر نئچه گون اوّل، آوروپا‌داکی 3 میلیون‌دان چوخ دیزل موتورلو مرسدس-بنز ماشینی، امیسیون دگرلرینی یاخشی‌لاش‌دیرماق اوچون کؤنول‌لو اولا‌راق گئری چاغیراجاغینی بیلدیرمیشدیر.
شیرکتین امیسیون دگرلرینده یاخشیلاشدیرما عملیاتی 220 میلیون آورویا چاتاجاق.
بی.ام.و فیرماسی‌نین دا امیسیون تست‌لرینده یانیلدیجی پروقرام ایستیفاده ائتدیگی ادعا ائدیلیر.
